ദേശീയപാതയില് നില്പ്പ് സമരം നടത്തി വ്യാപാരികള് കണ്ണൂര്: വികസനത്തിനായി ഒഴിപ്പിക്കപ്പെടുന്ന വ്യാപാരികള്ക്ക് മതിയായ നഷ്ടപരിഹാരം നല്കുക, എന്നീ ആവശ്യങ്ങള് ഉന്നയിച്ച് വ്യാപാരി വ്യവസായി സമിതി സംസ്ഥാന വ്യാപകമായി ദേശീയപാതയില് നില്പ്പുസമരവും സെക്രട്ടേറിയറ്റ് നടയില് സമിതി സംസ്ഥാന പ്രസിഡന്റ് വി.കെ.സി മമ്മദ് കോയയും സെക്രട്ടറി ഇ.എസ് ബിജുവും കുത്തിയിരിപ്പ് സമരവും നടത്തി. കണ്ണൂര് ജില്ലയില് കരിവെള്ളൂര് മുതല് മാഹി പാലം 160 കേന്ദ്രങ്ങളില് പ്രതിഷേധ സമരം നടത്തി. കാള്ടെക്സില് ദേശീയപാത ആക്ഷന് കമ്മിറ്റി ചെയര്മാന് അരക്കന് ബാലന് ഉദ്ഘാടനം ചെയ്തു. സമിതി ജില്ലാ സെക്രട്ടറി പി.എം. സുഗുണന് അദ്ധ്യക്ഷത വഹിച്ചു. സി. മനോഹരന്, കെ.പി. അബ്ദുറഹ്മാന്, കെ. കുഞ്ഞുകുഞ്ഞന് സംസാരിച്ചു. പിലാത്തറയില് വി. ഗോപിനാഥും, തളിപ്പറമ്ബില് കെ. പങ്കജവല്ലിയും, പരിയാരത്ത് ചാക്കോ മുല്ലപ്പള്ളിയും, കീച്ചേരിയില് എം.എ. ഹമീദ്ഹാജിയും, തലശ്ശേരിയില് വി.പി. മൊയ്തുവും, കെ.കെ. സഹദേവനും, ധര്മ്മശാലയില് കെ.വി. ഉണ്ണികൃഷ്ണനും, കരിവെള്ളൂരില് പി. വിജയനും, മാഹിപാലത്ത് കെ.പി പ്രമോദും, പുതിയതെരുവില് കെ.എം അബ്ദുള് ലത്തീഫും, മുഴപ്പിലങ്ങാട് കെ.വി സലീം എന്നിവര് ഉദ്ഘാടനം ചെയ്തു.